Britta Marakatt-Labba

Britta Margareta Marakatt-Labba (født 18. september 1951 i Idivuoma i Karesuando) er en svensk samisk tekstilkunstner, maler og grafiker.

Marakatt-Labba vokste opp i en søskenflokk på ni barn i en reindriftsfamilie i Saarivuoma sameby. Hun gikk på Sunderby folkhögskola 1971-73 før hun begynte på tekstillinjen ved Konstindustriskolan i Göteborg i 1974. Her studerte hun under professor Elsa Agélii frem til 1978. Agélii hadde utviklet en nyskapende stil med sine feministiske dagboksbroderier. Senere gikk Marakatt-Labba på Samisk høgskole i Kautokeino 1999–2002.

Marakatt-Labba arbeider fortrinnsvis innen broderi på tekstil, akvarell og litografier med motiv med tilknytning til samisk kultur. Hun har illustrert et stort antall bøker og har i tillegg vært kostymedesigner og scenograf.

I forbindelse med Alta-konflikten lagde hun verket Kråkorna, som viser et motiv hvor samiske sitt-ned-aksjonister blir fjernet med makt av kråker som gradvis endrer seg til politi. Hun var med å starte Masi-gruppen (Samisk Kunstnergruppe) i 1978, og var senere med på å etablere den samiske kunstnerorganisasjonen Samisk kunstnerforbund i 1979.

I 2014 ble hun utnevnt til æresdoktor ved Det humanistiske fakultetet ved Umeå universitet.

Historja 2003–2007 er en nesten 24 meter lang frise med motiver fra samisk kultur, inspirert av Bayeux-teppet i Frankrike. Verket som til vanlig henger i Teorifagbygget ved universitetet i Tromsø, ble vist på documenta 14 i Kassel 2017.

 Priser og utmerkelser 
 1993 – Anna Nordlander priset
 2000 – kulturstipendiet Rubus arcticus
 2011 – Asa Kitok-stipendiethttp://sverigesradio.se/sida/artikel.aspx?programid=2327&artikel=4330043
 2012 – John Savio-stipend fra Bildende Kunstneres Hjelpefond
 2012 – Kauppistipendiethttp://sverigesradio.se/sida/artikel.aspx?programid=2327&artikel=5283137http://kirunakonstgille.blogspot.se/2012/10/bilder-fran-britta-markatt-labbas.html
 2014 – Æresdoktor ved Umeå universitet
 2015 – Per Ganneviks stipendium
 2017 – John Savio-prisen
 2024 – Neshornprisen

 Offentlig utsmykking i utvalg 
 Historjá, broderi, 24 meter langt og 40 cm bredt, som skildrer den samiske historien og mytologien, 2003-07, Teorifagsbygget ved Universitetet i Tromsø.DN: Broderad historia från samernas land (2007-03-25)
 Kråkorna, broderi, Universitetet i Tromsø
 Motivet på den nye, nordsamiske bibelen som lanseres august 2019.

Britta Marakatt-Labba er representert ved Röhsska museetRöhsska museet.

 Bibliografi 
 Jan-Erik Lundström (redaktør): Broderade berättelser. Britta Marakatt-Labba, Koncentrat, Kiruna 2010, ISBN 978-91-633-7248-3

 Referanser 

 Eksterne lenker 
 Britta Marakatt-Labbas nettside 
 Om Britta Marakatt-Labba på www.samer.se
 Monica Strandell: Mångkultur väster om odlingsgränsen, i Kulturvärden 2006:3

Kategori:Samer i Sverige
Kategori:Svenske kunstnere
Kategori:Tekstilkunstnere
Kategori:Samisk kunst
Kategori:Samiske kunstnere
Kategori:Personer fra Kiruna kommun
Kategori:Documenta
Kategori:Personer tilknyttet Universitetet i Tromsø